62020CO0099_INF
Διάταξη του Δικαστηρίου (ένατο τμήμα) της 3ης Δεκεμβρίου 2020 –Siebenburgisches Nugat
(Υπόθεση C‑99/20) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Τελωνειακή ένωση – Κοινό Δασμολόγιο – Συνδυασμένη Ονοματολογία – Δασμολογικές κλάσεις – Διάκριση 83024130 – Μέρη σετ μεταλλικών κουρτινόξυλων»
1.
Τελωνειακή ένωση – Κοινό δασμολόγιο – Κατάταξη των εμπορευμάτων – Κριτήρια – Χαρακτηριστικά και αντικειμενικές ιδιότητες του προϊόντος – Περιεχόμενο – Προορισμός του προϊόντος – Εμπίπτει
(Κανονισμός 2658/87 του Συμβουλίου, παράρτημα I)
(βλ. σκέψεις 25-27)
2.
Τελωνειακή ένωση – Κοινό δασμολόγιο – Δασμολογικές κλάσεις – Κατάταξη των εμπορευμάτων – Σετ κουρτινόξυλων από κοινά μέταλλα – Κατάταξη στη δασμολογική διάκριση 83024190 της Συνδυασμένης Ονοματολογίας – Μέρη σετ κουρτινόξυλων, υπό τη μορφή έτοιμων σωλήνων (βερνικωμένων, επινικελωμένων, επιχρωμιωμένων) – Εμπίπτουν – Εξαίρεση – Έτοιμοι σωλήνες οι οποίοι συνίστανται σε δοκούς, σωλήνες ή βέργες που έχουν απλώς κοπεί στο επιθυμητό μήκος – Εξακρίβωση από το εθνικό δικαστήριο
(Κανονισμός 2658/87 του Συμβουλίου, παράρτημα I)
(βλ. σκέψη 37 και διατακτ.)
Διατακτικό
Το Δικαστήριο διατάσσει:
Η Συνδυασμένη Ονοματολογία που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον εκτελεστικό κανονισμό (ΕΕ) 2015/1754 της Επιτροπής, της 6ης Οκτωβρίου 2015, έχει την έννοια ότι τα μέρη σετ κουρτινόξυλων, υπό τη μορφή έτοιμων σωλήνων (βερνικωμένων, επινικελωμένων, επιχρωμιωμένων), εμπίπτουν στη δασμολογική διάκριση 83024190, εκτός εάν οι έτοιμοι αυτοί σωλήνες συνίστανται σε δοκούς, σωλήνες ή βέργες που έχουν απλώς κοπεί στο επιθυμητό μήκος, πράγμα το οποίο εναπόκειται στο αιτούν δικαστήριο να εξακριβώσει για τους σκοπούς της δασμολογικής κατάταξης των προϊόντων.
(
1
)	ΕΕ C 279 της 24.8.2020.